Ուոլիս և Ֆուտունա

Ուոլիս և Ֆուտունա (ֆրանսերեն՝ Wallis-et-Futuna) կամ Ուոլիս և Ֆուտունա կղզիների տարածք (ֆրանսերեն՝ Territoire des îles Wallis et Futuna), Ֆրանսիական անդրծովյան կղզիներ Օվկիանիայում` Հարավային Խաղաղ օվկիանոսում։ Մայրաքաղաքը Մատա-Ուտու քաղաքն է, որը նաև կղզիների ամենամեծ քաղաքն է։ Պաշտոնական լեզուն ֆրանսերենն է, սակայն Ֆուտունա կղզում օգտագործվում է ֆուտուներենը, իսկ ուոլիսերենը օգտագործվում է Ուոլիս կղզում։ Կղզիներում բնակվում են պոլինեզացիները, որոնց քանակը ամբողջ աշխարհում հասնում է 2 միլիոնի։ Բնակչությունը կազմում է 15,500` 2014 թվականի մարտի տվյալներով, իսկ 2013 թվականի տվյալներով այն կազմել էր 12,197։ Տարածքը կազմում է 142.42 քառ. կմ։ Բացի Ուոլիս և Ֆուտունա կղզիներից Ուոլիս և Ֆուտունա կղզիների տարածքի մեջ են մտնում շրջակա տարածքները։ Ֆուտունա կղզին Ալոֆի կղզու հետ կազմում է Հորն կղզիները, որոնց տարածքը կազմում է 64,1 քառ. կմ։ Միայն Ալոֆի կղզու տարածքը կազմում է 17.8 քառ. կմ։ Փոքր կղզիներից ավելի հայտի է Նուկուհիֆալա կղզին, որի տարածքը կազմում է 0.067 քառ. կմ, իսկ բնակչությունը՝ 4։ Պատկերասրահ Ծանոթագրություններ Արտաքին հղումներ Official website of the French Administrateur supérieur de Wallis et Futuna (Ֆրանսերեն) Map of Wallis and Futuna, with district boundaries Արխիվացված 2006-05-03 Wayback Machine Information about Wallis and FutunaԱրխիվացված 2011-09-03 Wayback Machine (Ֆրանսերեն)